Rikunarita-ORG/Wikinium huggingface dataset:
# Mirra Andreieva

| Mirra Andreieva |
| --- |
|   Irudi gehiago |
| Bizitza |
| Jaiotza | Krasnoiarsk, 2007ko apirilaren 29a (19 urte) |
| Herrialdea |  Errusia |
| Bizilekua | Mosku |
| Familia |
| Haurrideak |
ikusi
* Erika Andreieva
 |
| Hezkuntza |
| Hizkuntzak | errusiera frantsesa ingelesa |
| Jarduerak |
| Jarduerak | tenislaria |
|  |
| Tenis |
| Jokaera | eskuina |
| Bakarka i/g | 185–59 |
| Binaka i/g | 58–34 |
| Rankinga | 5 tennis singles (en)  (2025eko uztailaren 14a) 12 tennis doubles (en)  (2025eko irailaren 15a) 1 junior tennis (en)  (2023ko maiatzaren 29a) |
|   |
|  |
| Altuera | 175 zentimetro |
| Jasotako sariak |
ikusi
* Honoured Master of Sports of Russia  (2024)
 |
|

---

 |
|   |

**Mirra Aleksandrovna Andreieva** —errusieraz: Мирра Александровна Андреева— (Krasnoiarsk, Errusia, 2007ko apirilaren 29a) tenislaria da. 2022an egin zuen debuta tenis profesionalean. Banakako zein bikotekako garaipenak ditu.

Banakako emakumezkoen tenisean, WTA 1000 zirkuituko bi txapelketa irabazi ditu. Bikotekako emakumezkoen tenisean, berriz, 2025eko Miamiko Irekia irabazi zuen.

2024ko Parisko Udako Olinpiar Jokoetan, zilarrezko domina irabazi zuen emakumezkoen bikotekako modalitatean, Diana Xnaider taldekidearekin batera.

Roland Garros txapelketa irabazi zuen 2026an.

## Erreferentziak

## Kanpo estekak

* Mirra Andreieva, WTAren webgunean.
# Ebola agerraldia Ituri probintzian (2026)

| Ebola agerraldia Ituri probintzian |
| --- |
|  |
|  |
|

|  |
| --- |
|  |

 |
| Mota | public health emergency of international concern (en)  agerraldi epidemiko |
| Denbora-tarte | 2026 - baliorik ez |
| Kokaleku | Ituri |
| Herrialdea | Kongoko Errepublika Demokratikoa eta Uganda |
|  |
|  |
| Kasu kopurua | 1.018 (2026ko maiatzaren 25a) |
| Pertsona hilak | 234 (2026ko maiatzaren 25a) |
|  |

**Ebola agerraldia Ituri probintzian** 2026ko maiatzaren 15ean hasi zen, Ituri probintzian, Kongoko Errepublika Demokratikoan, eta Rwampara barrutian, Ugandan. Agerraldia Bundibugyo aldaerarekin lotuta dagoela egiaztatu zen, eta horrek erantzuteko ahaleginak zaildu ditzake, tratamenduak eta txertoak Zaire aldaerarentzat bakarrik baitira; birus horren kontrako txertoa lortzeko hilabeteak beharko dira. OMEk nazioarteko garrantzia duen osasun publikoko larrialdi deklaratu zuen 2026ko maiatzaren 17an. Arrisku globala "txikia" da, OMEren arabera. Maiatzaren 20an, 139 hildako eta 600 kasu susmagarri baieztatu zituzten.

Osasun-agintariak arduratuta zeuden, kutsadurak adierazitakoak baino ugariagoak izan zitezkeelako. Izan ere, leku horietan larrialdi humanitarioko egoeran bizi dira, eta populazioa asko mugitzen da; hortaz, zaila da informazio zehatza izatea eta egoera kontrolatzea.

## Erreferentziak

## Kanpo estekak
# Afganiar-pakistandar gerra (2026)

| Afganiar-pakistandar gerra |
| --- |
|  |
|  |
|

|  |
| --- |
|  |

 |
|  |
| Mota | gerra |
| Honen parte da | Afghanistan–Pakistan skirmishes (en)  eta insurgency in Khyber Pakhtunkhwa (en)  |
| Data | 2026ko otsailaren 21a |
| Kokaleku | Durand Lerroa |
| Herrialdea | Afganistan eta Pakistan |
|  |
|  |
| Parte-hartzaileak |  Afganistan Pakistan
 |
|  |

**Pakistanek gerra deklaratu zion Afganistani** 2026ko otsailaren 21ean, eta biak elkarri erasoka hasi ziren. «Terroristak esportatzea» eta horiek babestea egozten zien Pakistan potentzia nuklearrak talibanei. Lehen egunetan Pakistanek Afganistango 274 soldadu hil zituen, eta Afganistanek, Pakistango 75. Nazioarteak gatazka eteteko eskatu zien. Bertan behera gelditu zen bi aldeek urriaren 19an Qatarren, beste tentsio aldi baten ondoren, sinatutako su etena.

## Aurrekariak

Bi herrialdeen arteko gatazka ez da berria, Afganistanek ez baitu onartzen bien arteko muga, Durand Lerroa deiturikoa. Lerro hori Britainiar Inperioak ezarri zuen, 1893an, Afganistango Emirerria eta Indiako bere kolonia banatzeko; Pakistanek 1947an lortu zuen independentzia, eta hark bai, errekonozitzen du. Baina, hein handi batean, bi herrialdeen arteko harremana 2021eko abuztutik gaiztotu zen; alegia, Ameriketako Estatu Batuetako tropek Afganistandik alde egin eta talibanak agintera itzuli zirenetik. Pakistango talibanei babesa eta laguntza militarra ematea leporatzen dio Pakistanek Afganistani, baina Afganistanek ukatu egin du hori.

Azken borrokak 2025eko urrian izan ziren: ordura arteko erasorik handienak izan zituzten muga inguruan; Pakistanek muga ixtea erabaki zuen, eta ondoren sinatu zuten su etena.

## Gertakizunak

Otsailaren amaieran bi herrialdeen arteko tentsioa larritu zen: Islamabadek esan zuen eraso egin ziela Afganistanen babes hartzen duten Pakistango talibanei, eta horietako 80 hil zituztela. Kabulek, ordea, salatu zuen hamazazpi zibil hil zituela Islamabadek herrialdearen erdialdeko Behsud barrutian, adin txikikoak gehienak.

Afganistango eta Pakistango armadek elkarri eraso egin zioten otsailaren 26an; Afganistangoek Pakistango tropen kontrako operazio bat egin eta gero, hark erantzun egin zion: bi herrialdeen arteko muga inguruko zenbait gune bonbardatu zituen, baina baita Kabul hiriburua eta Paktia eta Kandahar eskualdeak ere; haren arabera, gune militarrak, kontrol postuak eta armategiak bonbardatu zituzten. «Amaitu zaigu pazientzia: orain, gerran gaude», adierazi zuen sare sozialetan Pakistango Defentsa ministroak, Khawaja Muhammad Asifek.

Afganistango Defentsa Ministerioak ohar baten bidez jakinarazi zuen hainbat base eta postu militarren kontrola berreskuratu zutela. Horiek horrela, goizaldeko erasoen ondoren, negoziatzeko prest zeudela esan zion Pakistani beren bozeramaile Zabihullah Mujahidek agerraldi batean, baina, ordu batzuk geroago, jakinarazi zuen eraso gehiago egin zituztela. Eta Pakistango armadak adierazi zuen operazioari eutsiko ziola.

## Erreferentziak

## Kanpo estekak